**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

**Előterjesztés**

**Az önkormányzat tulajdonában lévő**

**bérlakások bérleti jogáról**

A napirendet tárgyaló ülés dátuma: 2020.02.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007.(XII.12.) Ör. számú rendelet

**3.Költségkihatások** és egyéb szükséges feltételeket, illetve megteremtésük javasolt forrásai:

Nincs

**4. Tényállás bemutatása:**

A Széchenyi Terv keretében 2001-2003 évben Telki község Önkormányzata 2 épületben 5 költségelvű bérlakást épített.

Telki, Árnyas u. 14/A-B.

 Telki, Zápor u. 7./ A-B-C.

Tüski Katalin a Telki Zöldmanó Óvoda pedagógusa 2016. márciusában kérelmezte a Telki Zápor u. 7/A. szám alatti lakás bérleti jogának biztosítását. A képviselő-testület 30/2016. (III.21.) Öh. számú határozatával döntött arról, hogy 2020. év március hó 15. napjáig tartó határozott időtartamra vagy legkésőbb a bérlőnek a Telki Óvodában fennálló közalkalmazotti jogviszonya időtartamára közérdekű célra történő bérbeadás útján biztosítja a bérletet.

A határozott idő lejárta előtt Tüski Katalin kérelmet nyújtott be a Polgármesteri Hivatalhoz, hogy további maximum öt évre hosszabbítsa meg a képviselő-testület a bérlakás bérleti jogát.

Telki, 2020.február 18.

Deltai Károly

Polgármester

**Határozati javaslatok**

**Telki község Önkormányzat**

**Képviselő-testülete**

**/2020. (II. .) önkormányzati határozata**

**Az önkormányzat tulajdonában lévő**

**Telki, Zápor u. 7/A.szám alatti lakás közérdekű bérlakás bérleti jogáról**

Telki község Képviselő-testülete a Telki Zápor u. 7/A. szám alatti önkormányzati tulajdonú bérlakás bérlőjéül 2020. március 16. napjától 5 év határozott időre, de maximum a Telki Zöldmanó Óvodában fennálló pedagógusi jogviszonya fennállásáig terjedő időszakra Tüski Katalin bérlőt kijelölte.

A Képviselő-testület felhatalmazza a polgármestert a bérleti szerződés aláírására.

**Felelős:** Polgármester

**Határidő:** azonnal